แรงขายทำกำไรฉุดนิกเกอิปิดเช้าร่วง 161.31 จุด
แรงขายทำกำไรฉุดนิกเกอิปิดเช้าร่วง 161.31 จุด
24 เม.ย. 2558

ดัชนีนิกเกอิตลาดหุ้นโตเกียวปิดภาคเช้าร่วงลงในวันนี้ โดยดัชนีนิกเกอิปิดภาคเช้าร่วงลง 161.31 จุด หรือ 0.80% แตะที่ 20,026.34 จุดเนื่องจากนักลงทุนเทขายทำกำไรหลังจากดัชนีนิกเกอิทะยานขึ้นเป็นเวลา 3 วันและปิดที่ระดับสุงสุดในรอบ 15 ปีเมื่อวานนี้
ตลาดหุ้นโตเกียวปรับตัวลงตั้งแต่ตลาดเปิดทำการและอ่อนแรงลงจนกระทั่งตลาดปิดภาคเช้า เนื่องจากนักลงทุนเทขายทำกำไรหลังจากดัชนีนิกเกอิพุ่งขึ้นกว่า 550 จุดในช่วง 3 วันที่ผ่านมา
หุ้นคาโอ ซึ่งเป็นผู้ผลิตผลิตภัณฑ์ด้านสุขอนามัยส่วนบุคคล พุ่งขึ้น 2.9% หลังจากบริษัทเปิดเผยกำไรสุทธิร่วงลง 52% ในไตรมาสแรก
อย่างไรก็ตาม หุ้นกลุ่มเหมืองแร่และกลุ่มพลังงานพุ่งขึ้นตามราคาน้ำมันดิบ หลังจากมีรายงานว่าเครื่องบินรบของซาอุดิอาระเบียและชาติพันธมิตรยังคงเดินหน้าทิ้งระเบิดโจมตีกลุ่มกบฏฮูตีในเยเมน ทั้งนี้ หุ้นอินเพ็กซ์ พุ่งขึ้น 1.6% และหุ้นเจเอ็กซ์ โฮลดิงส์ ปรับขึ้น 1.5%